pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีเฉลิมพระเกียรติประมุขลูกเสือแห่งชาติ
วันพุธที่ 30 ตุลาคม 2562
พิธีเฉลิมพระเกียรติประมุขลูกเสือแห่งชาติ
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานพิธีเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ประมุขของคณะลูกเสือแห่งชาติ  ในงานชุมนุมลูกเสือแห่งชาติ ครั้งที่ 21
เมื่อวันจันทร์ที่ 28 ตุลาคม 2562 เวลา 19.30 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานพิธีเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ประมุขของคณะลูกเสือแห่งชาติ ในงานชุมนุมลูกเสือแห่งชาติ ครั้งที่ 21 ​เนื่องในโอกาสมหา​มงคล​พระราชพิธี​บรมราชาภิเษก​ ณ ค่ายลูกเสือวชิราวุธ อําเภอศรีราชา จังหวัดชลบุรี
โดย รมช.ศึกษาธิการ ได้ประกอบพิธีเฉลิมพระเกียรติ ฯ เปิดกรวยดอกไม้ พร้อมวางพานพุ่มทองพุ่มเงิน และถวายความเคารพ จากนั้นนําจุดเทียนชัย ถวายราชสดุดีเฉลิมพระเกียรติ พร้อมร้องเพลงสรรเสริญพระบารมี เพลงสดุดีจอมราชา และกล่าวนํา "ทรงพระเจริญ" เป็นอันเสร็จพิธี
รมช.ศึกษาธิการ กล่าวว่า รู้สึกเป็นเกียรติและภาคภูมิใจที่มาเป็นประธานพิธีเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหา​มงคล​พระราชพิธี​บรมราชาภิเษก​ ถือเป็นพิธีอันทรงเกียรติ เพื่อแสดงออกซึ่งความจงรักภักดีต่อชาติ ศาสนา และพระมหากษัตริย์ซึ่งเป็นประมุขของคณะลูกเสือแห่งชาติ ทั้งยังแสดงให้เห็นถึงศักยภาพอันยิ่งใหญ่ และการรวมใจเป็นหนึ่งเดียวของชาวลูกเสือกว่า 12,000 คน ที่เข้าร่วมกิจกรรมชุมนุม ณ ที่แห่งนี้ ด้วยหัวใจของความเป็นลูกเสือเหมือนกัน ไม่ว่าจะเชื้อชาติหรือศาสนาใดก็ตาม
และเชื่อเหลือเกินว่า การจัดงานชุมนุมลูกเสือแห่งชาติ ครั้งที่ 21 นี้ จะสร้างความประทับใจ และประสบการณ์อันดีงามไว้ในความทรงจําของทุกคน ทั้งจากการได้พบเพื่อนใหม่ต่างภูมิภาค ต่างชาติ ต่างศาสนา ตลอดจนแลกเปลี่ยนเรียนรู้วัฒนธรรมซึ่งกันและกัน, การได้ร่วมกิจกรรมลูกเสือฐานต่าง ๆ ที่เน้นความเป็นสากล เพื่อการพัฒนาบุคลิกภาพลูกเสือ ส่งเสริมความสัมพันธ์กับลูกเสือนานาชาติ รวมไปถึงส่งเสริมคุณธรรมจริยธรรม ปลูกจิตสํานึกที่ดี และคุณลักษณะอันพึงประสงค์ที่จะอยู่ร่วมกันในสังคมอย่างสันติสุข ที่สําคัญคือ พร้อมถ่ายทอดและขยายความดีงามสู่สังคมในวงกว้างต่อไป
รมช.ศึกษาธิการ กล่าวแสดงความขอบคุณผู้บังคับการการลูกเสือ ผู้บังคับการค่าย คณะครูอาจารย์ ตลอดจนลูกเสือเนตรนารี และผู้มีส่วนเกี่ยวข้องกับการจัดงานทุกคน ที่เสียสละเวลาเพื่อร่วมงานชุมนุมครั้งนี้ด้วยความตั้งใจ ขอให้เดินทางกลับโดยสวัสดิภาพ และหวังว่าทุกคนจะยึดถือคําปฏิญาณที่ได้ให้ไว้เป็นหลักประจําใจตลอดไป
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-โฆษก ศบค. ยินดีตัวเลขผู้ติดเชื้อ 6 ราย ต่ำสุดในรอบหนึ่งเดือน แต่ห่วงจำนวนคนเดินทางด้วยรถส่วนตัวและสาธารณะ ทั้งถนน-รางมีแนวโน้มเพิ่มขึ้น เตือนยังต้อง “อยู่บ้าน หยุดเชื้อ เพื่อชาติ”
วันศุกร์ที่ 1 พฤษภาคม 2563
โฆษก ศบค. ยินดีตัวเลขผู้ติดเชื้อ 6 ราย ต่ําสุดในรอบหนึ่งเดือน แต่ห่วงจํานวนคนเดินทางด้วยรถส่วนตัวและสาธารณะ ทั้งถนน-รางมีแนวโน้มเพิ่มขึ้น เตือนยังต้อง “อยู่บ้าน หยุดเชื้อ เพื่อชาติ”
โฆษก ศบค. ยินดีตัวเลขผู้ติดเชื้อ 6 ราย ต่ําสุดในรอบหนึ่งเดือน แต่ห่วงจํานวนคนเดินทางด้วยรถส่วนตัวและสาธารณะ ทั้งถนน-รางมีแนวโน้มเพิ่มขึ้น เตือนยังต้อง “อยู่บ้าน หยุดเชื้อ เพื่อชาติ”
วันนี้ (1 พ.ค.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019(โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวัน และมาตรการในการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สรุปสาระสําคัญ ดังนี้
1. สถานการณ์ไวรัสโควิด-19 ในไทย
สถานการณ์ผู้ติดเชื้อไวรัสโคโรนา 2019 (โควิด -19) ในประเทศไทย พบผู้ป่วยรายใหม่ 6 ราย เป็นตัวเลขลดลงต่ําสุดในรอบ 1 เดือนนี้ ผู้ป่วยยืนยันสะสมอยู่ที่ 2,960 ราย หายป่วยเพิ่มขึ้น 32 ราย รวมผู้ที่หายป่วยสะสมอยู่ที่ 2,719 ราย ไม่มีผู้เสียชีวิตเพิ่ม ยังคงอยู่ที่ 54 ราย อายุเฉลี่ยของผู้ที่ป่วยคือ 39 ปี ผู้ป่วยที่รักษาตัวอยู่ในโรงพยาบาล 187 ราย ต่ํากว่า 200 รายเป็นครั้งแรก มีผู้ป่วยที่กลับบ้านได้เพิ่มขึ้น 32 ราย รวมผู้ที่หายป่วยกลับบ้านได้ 2,719 ราย อย่างไรก็ตาม ยังวางใจไม่ได้ ต้องมีการทํางานกันอย่างเต็มที่ ระยะของการผ่อนปรนยังเป็นช่วงหัวเลี้ยวหัวต่อที่สําคัญที่ต้องขอความร่วมมือกับทุกคน
ผู้ป่วยรายใหม่ 6 ราย พบว่า 1 ราย ไปสถานที่ชุมนุมชน ตลาด เป็นผู้ป่วยชายไทยอายุ 64 ปี ไม่มีงานทํา มีประวัติไปตลาดแห่งหนึ่งในกรุงเทพฯ ก่อนจะมีอาการเจ็บป่วย จึงต้องเน้นย้ํา เพราะตลาดทั้งตลาดนัด ถนนคนเดิน เป็นพื้นที่หนึ่งที่ให้ผ่อนปรน ส่วนอีก 5 รายมาจากการค้นหาเชิงรุกในชุมชนที่บันนังสตา จังหวัดยะลา เป็นกลุ่มอายุระห
รัฐบาลไทย-ข่าวทำเนียบรัฐบาล-ยธ. เตรียมพร้อมจัดทำร่างกฎหมายให้เป็นไปตามเจตนารมณ์ของรัฐธรรมนูญฉบับใหม่
วันพฤหัสบดีที่ 6 เมษายน 2560
ยธ. เตรียมพร้อมจัดทําร่างกฎหมายให้เป็นไปตามเจตนารมณ์ของรัฐธรรมนูญฉบับใหม่
นายวิษณุ เครืองาม รองนายกรัฐมนตรี เป็นประธานการประชุมเตรียมการให้เป็นไปตามรัฐธรรมนูญฉบับใหม่ ครั้งที่ ๑/๒๕๖๐
เมื่อวันพุธที่ ๕ เมษายน ๒๕๖๐ เวลา ๑๔.๐๐ น.
ณ ห้องประชุม ๓๐๑ ตึกบัญชาการ ทําเนียบรัฐบาล
นายวิษณุ เครืองาม รองนายกรัฐมนตรี
เป็นประธานการประชุมเตรียมการให้เป็นไปตามรัฐธรรมนูญฉบับใหม่ ครั้งที่ ๑/๒๕๖๐
เพื่อเตรียมความพร้อมหน่วยงานราชการที่เกี่ยวข้องในการจัดทําร่างกฎหมาย
ให้มีความสอดคล้องและเป็นไปตามเจตนารมณ์แห่งรัฐธรรมนูญฉบับใหม่
ที่จะประกาศใช้ในวันที่ ๖ เมษายน ๒๕๖๐
โดยมีหัวหน้าส่วนราชการที่เกี่ยวข้องเข้าร่วมประชุมฯ
ในการนี้ นายชาญเชาวน์ ไชยานุกิจ ปลัดกระทรวงยุติธรรม เข้าร่วมประชุมฯ ด้วย
ทั้งนี้ การจัดทําร่างกฎหมายเพื่อประกาศและบังคับใช้
จะต้องเป็นไปตามมาตรา ๗๗ ของรัฐธรรมนูญแห่งราชอาณาจักรไทย
โดยหน่วยงานที่จะดําเนินการยกร่างกฎหมายจะต้องรับฟังความคิดเห็น
ของผู้ที่เกี่ยวข้องครบทุกภาคส่วน และจะต้องวิเคราะห์ถึงผลกระทบอย่างเป็นระบบ และรอบด้าน
เพื่อให้กฎหมายที่มีผลบังคับใช้ มีประโยชน์ต่อประชาชนอย่างแท้จริง
รัฐบาลไทย-ข่าวทำเนียบรัฐบาล-สศค.ชี้แจงข้อวิจารณ์ ร่าง พ.ร.บ.การบริหารจัดการบัญชีเงินฝากที่ไม่มีการเคลื่อนไหว ของสถาบันการเงิน พ.ศ. ....
วันเสาร์ที่ 24 มีนาคม 2561
สศค.ชี้แจงข้อวิจารณ์ ร่าง พ.ร.บ.การบริหารจัดการบัญชีเงินฝากที่ไม่มีการเคลื่อนไหว ของสถาบันการเงิน พ.ศ. ....
สํานักงานเศรษฐกิจการคลังชี้แจงข้อวิจารณ์ ร่าง พ.ร.บ.การบริหารจัดการบัญชีเงินฝากที่ไม่มีการเคลื่อนไหว ของสถาบันการเงิน พ.ศ. ....
ยืนยันฐานะการคลังของรัฐบาลอยู่ในระดับที่เข้มแข็ง
วันที่ 22 มีนาคม 2561 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงข้อวิจารณ์ร่าง พ.ร.บ.การบริหารจัดการบัญชีเงินฝากที่ไม่มีการเคลื่อนไหวของสถาบันการเงิน พ.ศ. .... ตามที่โซเชียลมีเดียและคอลัมน์นิสต์ตั้งข้อสังเกตถึงการออกกฎหมายริบเงินฝาก (พ.ร.บ.การบริหารจัดการบัญชีเงินฝากที่ไม่มีการเคลื่อนไหวของสถาบันการเงิน พ.ศ. ...) ว่าไม่เป็นไปตามหลักนิติรัฐที่ต้องคุ้มครองตามหลักกรรมสิทธิทรัพย์สินส่วนบุคคลตามรัฐธรรมนูญ การออกกฎหมายนี้ย่อมขัดต่อรัฐธรรมนูญและเป็นโมฆะ ซึ่งจะทําให้ประชาชนเกิดความเข้าใจว่ารัฐบาลไม่มีเงิน (ถังแตก) และไม่สามารถหาเงินด้วยวิธีอื่นได้ จึงต้องยึดเงินของประชาชน นั้น สํานักงานเศรษฐกิจการคลัง ขอชี้แจงดังนี้
ร่าง พ.ร.บ. การบริหารจัดการบัญชีเงินฝากที่ไม่มีการเคลื่อนไหวของสถาบันการเงิน พ.ศ. .... เป็นการให้อํานาจกระทรวงการคลังจัดทําฐานข้อมูลออนไลน์ในการสืบค้นเงินฝากที่ไม่มีการเคลื่อนไหวตั้งแต่ 10 ปีขึ้นไป ซึ่งถือเป็นการอํานวยความสะดวกให้เจ้าของบัญชีหรือทายาทสามารถสืบค้นข้อมูลบัญชีเงินฝากที่ไม่มีการเคลื่อนไหวได้ในทันที โดยไม่จําเป็นต้องติดต่อสอบถามเป็นรายสถาบันการเงิน นอกจากนี้ ร่างกฎหมายฉบับนี้ได้กําหนดให้กระทรวงการคลังเป็นผู้ดูแลเงินฝากที่ไม่มีการเคลื่อนไหวเกินกว่า 10 ปีขึ้นไป โดยนําเงินดังกล่าวฝากไว้ที่บัญชีเงินคงคลังและเจ้าของบัญชีหรือทายาทยังคงมีสิทธิขอเงินคืนได้ตลอดเวลา ซึ่งเงินดังกล่าวมิได้ตกเป็นเงินแผ่นดิน จึงไม่ถือเป็นการริบเงินประชาชน
ร่างกฎหมายดังกล่าวได้มีการกําหนดบทบัญญัติที่เป็นการจํากัดสิทธิตามรัฐธรรมนูญมาตรา 25 มาตรา 26 และ มาตรา 37 ไว้แล้ว เนื่องจากมีบทบัญญัติที่กระทบต่อสิทธิเสรีภาพทางทรัพย์สินของประชาชน โดยการยกร่างกฎหมายฉบับนี้ได้คํานึงถึงการจํากัดสิทธิเสรีภาพของบุคคลเท่าที่จําเป็นและไม่เกินสมควร จึงไม่ถือเป็นการขัดต่อรัฐธรรมนูญ
ฐานะการคลังของรัฐบาลอยู่ในระดับที่เข้มแข็ง โดยระดับเงินคงคลัง ณ สิ้นเดือนกุมภาพันธ์ 2561 อยู่ที่ 189,327 ล้านบาท และสูงกว่าช่วงเดียวกันของปีที่แล้วถึง 80,856 ล้านบาท อีกทั้ง คาดการณ์เงินคงคลัง ณ สิ้นปีงบประมาณ 2561 อยู่ที่ 4.2 แสนล้านบาท ซึ่งอยู่ในระดับที่เพียงพอ เหมาะสม และใกล้เคียงกับจํานวนเงินคงคลังในช่วงหลายปีที่ผ่านมา แสดงให้เห็นว่าฐานะการคลังยังอยู่ในระดับที่เข้มแข็งและเพียงพอต่อการรองรับมาตรการการคลังเพื่อสนับสนุนการขยายตัวทางเศรษฐกิจของประเทศในระยะต่อไป ดังนั้น เจตนาของการยกร่างกฎหมายฉบับนี้ จึงไม่เกี่ยวข้องกับข้อวิจารณ์คลังถังแตกแต่อย่างใด
------------------------------
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการรับฟังความคิดเห็น “ร่าง” แผนปฏิบัติการป้องกันและปราบปรามการทุจริตและประพฤติมิชอบกระทรวงอุตสาหกรรม
วันจันทร์ที่ 19 สิงหาคม 2562
การสัมมนาเชิงปฏิบัติการรับฟังความคิดเห็น “ร่าง” แผนปฏิบัติการป้องกันและปราบปรามการทุจริตและประพฤติมิชอบกระทรวงอุตสาหกรรม
นางสาวนิสากร  จึงเจริญธรรม  รองปลัดกระทรวงอุตสาหกรรม  เป็นประธานในพิธีเปิดการสัมมนาเชิงปฏิบัติการรับฟังความคิดเห็น “ร่าง” แผนปฏิบัติการป้องกันและปราบปรามการทุจริตและประพฤติมิชอบกระทรวงอุตสาหกรรม
วันนี้ (19 สิงหาคม 2562) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการรับฟังความคิดเห็น “ร่าง” แผนปฏิบัติการป้องกันและปราบปรามการทุจริตและประพฤติมิชอบกระทรวงอุตสาหกรรม ประจําปีงบประมาณ พ.ศ. 2563 ณ โรงแรมโกลเด้น ทิวลิป ซอฟเฟอริน กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศร่วมประชุมคณะมนตรีประสานงานอาเซียน ผ่านระบบวีดิทัศน์ทางไกล เพื่อหารือแก้ไขปัญาหาโควิด-19 ในอาเซียน [กระทรวงการต่างประเทศ]
วันศุกร์ที่ 10 เมษายน 2563
รัฐมนตรีว่าการกระทรวงการต่างประเทศร่วมประชุมคณะมนตรีประสานงานอาเซียน ผ่านระบบวีดิทัศน์ทางไกล เพื่อหารือแก้ไขปัญาหาโควิด-19 ในอาเซียน [กระทรวงการต่างประเทศ]
รัฐมนตรีว่าการกระทรวงการต่างประเทศร่วมประชุมคณะมนตรีประสานงานอาเซียน ผ่านระบบวีดิทัศน์ทางไกล เพื่อหารือแก้ไขปัญาหาโควิด-19 ในอาเซียน
เมื่อวันที่ ๙ เมษายน ๒๕๖๓ นายดอน ปรมัตถ์วินัย รัฐมนตรีว่าการกระทรวงการต่างประเทศ เป็นหัวหน้าคณะผู้แทนไทยเข้าร่วมการประชุมคณะมนตรีประสานงานอาเซียน ครั้งที่ ๒๕ ผ่านระบบวีดิทัศน์ทางไกล เพื่อหารือเกี่ยวกับสถานการณ์การแพร่ระบาดของโรคติดเชื้อไวรัสโคโรนา ๒๐๑๙ หรือโควิด-19 ในอาเซียน โดยมีรองนายกรัฐมนตรีและรัฐมนตรีว่าการกระทรวงการต่างประเทศเวียดนามในฐานะประธานอาเซียน ปี ๒๕๖๓ เป็นประธาน และมีรัฐมนตรีต่างประเทศสมาชิกอาเซียนทั้ง ๑๐ ประเทศ และเลขาธิการอาเซียนเข้าร่วมด้วย
ที่ประชุมได้ยืนยันเจตจํานงร่วมกันที่จะเสริมสร้างความร่วมมือในการรับมือกับการแพร่ระบาดของโควิด-19 ในภูมิภาค และได้หารือเกี่ยวกับมาตรการและแนวทางความร่วมมือเพื่อบริหารจัดการสถานการณ์และบรรเทาผลกระทบที่เกิดขึ้นในวงกว้าง โดยมุ่งเน้นความร่วมมือในด้านต่าง ๆ อาทิ การแลกเปลี่ยนข้อมูลและแนวปฏิบัติที่เป็นเลิศ การเพิ่มประสิทธิภาพการสื่อสารสาธารณะที่ถูกต้องอย่างทันท่วงทีและการต่อต้านข่าวปลอมการรักษาบูรณาการทางเศรษฐกิจและห่วงโซ่อุปทานในภูมิภาค โดยเฉพาะสินค้าและบริการที่จําเป็น รวมทั้งการเสริมสร้างความร่วมมือกับทุกภาคส่วนและภาคีภายนอกของอาเซียน
ในการนี้ ที่ประชุมได้เห็นชอบต่อข้อเสนอของคณะทํางานภายใต้คณะมนตรีประสานงานอาเซียนว่าด้วยภาวะฉุกเฉินด้านสาธารณสุข ซึ่งประกอบด้วย ๓ ประเด็นหลัก ได้แก่ (๑) การเสริมสร้างขีดความสามารถในการจํากัดและควบคุมการแพร่ระบาดของโควิด-19 รวมถึงการจัดตั้งกองทุนอาเซียนเพื่อรับมือกับโควิด-19 (COVID-19 ASEAN Response Fund) ที่เสนอโดยไทย ซึ่งจะใช้จัดซื้ออุปกรณ์การแพทย์ และสนับสนุนการศึกษาวิจัยเพื่อคิดค้นยาและวัคซีน (๒) การให้ความช่วยเหลือต่อพลเมืองของอาเซียน ทั้งที่อาศัยอยู่ในประเทศสมาชิกอาเซียนและประเทศที่สาม และ (๓) การบรรเทาผลกระทบทางเศรษฐกิจและสังคม รวมถึงการจัดทําแผนฟื้นฟูเศรษฐกิจภายหลังจากการแพร่ระบาดของโควิด-19 สิ้นสุดลง เพื่อให้ประชาคมอาเซียนสามารถกลับสู่สภาวะปกติโดยเร็ว
นอกจากนี้ ที่ประชุมยังได้หารือเกี่ยวกับการเตรียมการสําหรับจัดการประชุมสุดยอดอาเซียน สมัยพิเศษและการประชุมสุดยอดอาเซียนบวกสาม สมัยพิเศษ ว่าด้วยโควิด-19 ผ่านระบบวีดิทัศน์ทางไกลในวันที่ ๑๔ เมษายน ๒๕๖๓ ด้วย
รัฐบาลไทย-ข่าวทำเนียบรัฐบาล- สภาหอการค้าไทย หารือ ปลัดแรงงาน พรบ. แรงงานสัมพันธ์ พ.ศ. ...
วันจันทร์ที่ 9 เมษายน 2561
สภาหอการค้าไทย หารือ ปลัดแรงงาน พรบ. แรงงานสัมพันธ์ พ.ศ. ...
วันนี้ (9 เม.ย.61) เวลา 15.00 น. นายจรินทร์ จักกะพาก ปลัดกระทรวงแรงงาน ให้การต้อนรับ นายพจน์ อร่ามวัฒนานนท์ รองประธานกรรมการหอการค้าไทย และคณะ เข้าพบหารือเรื่องพระราชบัญญัติแรงงานสัมพันธ์ พ.ศ. ...
วันนี้ (9 เม.ย.61) เวลา 15.00 น. นายจรินทร์ จักกะพาก ปลัดกระทรวงแรงงาน ให้การต้อนรับ นายพจน์ อร่ามวัฒนานนท์ รองประธานกรรมการหอการค้าไทย และคณะ เข้าพบหารือเรื่องพระราชบัญญัติแรงงานสัมพันธ์ พ.ศ. ... กรณีให้แรงงานต่างด้าวมีสิทธิจัดตั้งสหภาพแรงงานในประเทศไทย ณ ห้องรับรองปลัดกระทรวงแรงงาน อาคารกระทรวงแรงงาน
รัฐบาลไทย-ข่าวทำเนียบรัฐบาล-“ยุติธรรม” จัดประชุมคณะกรรมการการจัดการเรื่องราวร้องทุกข์ฯ ครั้งที่ ๔/๒๕๖๐
วันจันทร์ที่ 29 พฤษภาคม 2560
“ยุติธรรม” จัดประชุมคณะกรรมการการจัดการเรื่องราวร้องทุกข์ฯ ครั้งที่ ๔/๒๕๖๐
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมคณะกรรมการการจัดการเรื่องราวร้องทุกข์ประจํากระทรวงยุติธรรม ครั้งที่ ๔/๒๕๖๐
เมื่อวันจันทร์ที่ ๒๙ พฤษภาคม ๒๕๖๐เวลา ๑๐.๐๐ น.
ณ ห้องประชุมกระทรวงยุติธรรม ๒ ชั้น ๘
ศูนย์ราชการเฉลิมพระเกียรติฯ กรุงเทพฯ
พันตํารวจเอก ดุษฎี อารยวุฒิ รองปลัดกระทรวงยุติธรรม
เป็นประธานการประชุมคณะกรรมการการจัดการเรื่องราวร้องทุกข์
ประจํากระทรวงยุติธรรม ครั้งที่ ๔/๒๕๖๐
โดยได้พิจารณาเรื่องร้องทุกข์ของประชาชน จํานวน ๔ เรื่อง
ทั้งนี้ คณะกรรมการฯ ได้พิจารณาแนวทางการจัดการเรื่องราวร้องทุกข์
ตามข้อสั่งการของรัฐมนตรีว่าการกระทรวงยุติธรรม
โดยเน้นในเรื่องการให้ความช่วยเหลือประชาชนในด้านกระบวนการยุติธรรมให้เกิดความเป็นธรรมสูงสุด
และสร้างกลไกการรับเรื่องราวร้องทุกข์ให้เป็นลักษณะของ one stop service
โดยการบูรณาการร่วมกันของหน่วยงานภายในสังกัดกระทรวงยุติธรรม
รัฐบาลไทย-ข่าวทำเนียบรัฐบาล-ได้เวลายื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94)
วันอังคารที่ 13 สิงหาคม 2562
ได้เวลายื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94)
กรมสรรพากรประชาสัมพันธ์ให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2562 สามารถยื่นแบบพร้อมชําระภาษี ณ สํานักงานสรรพากรพื้นที่สาขาได้จนถึงวันที่ 30 ก.ย.2562
กรมสรรพากรขอประชาสัมพันธ์ให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2562 สามารถยื่นแบบพร้อมชําระภาษี ณ สํานักงานสรรพากรพื้นที่สาขาได้จนถึงวันที่ 30 กันยายน 2562 และเพื่อความสะดวก รวดเร็ว และประหยัดเวลา ผู้เสียภาษีสามารถยื่นแบบพร้อมชําระภาษีผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาการยื่นแบบถึงวันที่ 8 ตุลาคม 2562
สําหรับผู้ที่มีหน้าที่ยื่นแบบ ภ.ง.ด.94 คือผู้ที่มีเงินได้ตามมาตรา 40(5) - (8) แห่งประมวลรัษฎากร เช่น เงินได้จากการให้เช่าทรัพย์สิน เงินได้จากการประกอบวิชาชีพอิสระ (แพทย์ วิศวกร นักบัญชี นักกฎหมาย ฯลฯ) เงินได้จากการรับเหมาที่ผู้รับเหมาต้องลงทุนด้วยการจัดหาสัมภาระในส่วนสําคัญนอกจากเครื่องมือเงินได้จากการประกอบธุรกิจ การพาณิชย์ การเกษตร การอุตสาหกรรม การขนส่ง การขายอสังหาริมทรัพย์ที่ได้มาโดยมุ่งทางการค้าหรือหากําไร และการพาณิชย์อื่นๆ รวมทั้งนักแสดงสาธารณะ เป็นต้น
ผู้มีหน้าที่ยื่นแบบ ภ.ง.ด.94 สามารถ Download พร้อมทั้งศึกษาวิธีการกรอกแบบแสดงรายการฯ ได้จากเว็บไซต์กรมสรรพากร www.rd.go.th หัวข้อ Download > แบบแสดงรายการภาษี แบบคําร้อง/คําขอต่างๆ > ภาษีเงินได้บุคคลธรรมดา หรือด้วยการ Scan QR Code ที่อยู่ด้านหน้าแบบแสดงรายการฯ นอกจากนี้ กรมสรรพากร มีบริการจัดส่งแบบ ภ.ง.ด.94 ให้แก่ผู้เสียภาษีที่มีอายุตั้งแต่ 65 ปีขึ้นไปด้วย
หากมีข้อสงสัยสามารถสอบถามรายละเอียดเกี่ยวกับการยื่นแบบฯ ภ.ง.ด.94 ได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “แจ้งเบาะแสข้อมูลแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม บรรยายพิเศษให้กับผู้เข้ารับการศึกษาอบรมหลักสูตรกำนัน  ผู้ใหญ่บ้าน รุ่นที่ ๓/๒๕๖๒
วันพุธที่ 17 ตุลาคม 2561
รองปลัดกระทรวงยุติธรรม บรรยายพิเศษให้กับผู้เข้ารับการศึกษาอบรมหลักสูตรกํานัน  ผู้ใหญ่บ้าน รุ่นที่ ๓/๒๕๖๒
รองปลัดกระทรวงยุติธรรม บรรยายพิเศษให้กับผู้เข้ารับการศึกษาอบรมหลักสูตรกํานัน ผู้ใหญ่บ้าน รุ่นที่ ๓/๒๕๖๒
ในวันศุกร์ที่ ๑๒ ตุลาคม ๒๕๖๑ เวลา ๑๖.๐๐ น. ณ โรงเรียนข้าราชการฝ่ายปกครอง วิทยาลัยการปกครอง นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายในหัวข้อวิชา “การอํานวยความยุติธรรมเพื่อลดความเหลื่อมล้ําในสังคม” ให้กับผู้เข้ารับการศึกษาอบรมหลักสูตรกํานัน ผู้ใหญ่บ้าน ประจําปีงบประมาณ พ.ศ. ๒๕๖๒ รุ่นที่ ๓/๒๕๖๒ เพื่อให้ผู้เข้ารับการอบรมมีความรู้ความเข้าใจเกี่ยวกับสิทธิพลเมืองด้านการอํานวยความยุติธรรม รวมทั้งบทบาทภารกิจของกํานัน ผู้ใหญ่บ้านในการบริหารจัดการเกี่ยวกับการบริการประชาชนในด้านการอํานวยความยุติธรรมเพื่อลดความเหลื่อมล้ําในสังคม
รัฐบาลไทย-ข่าวทำเนียบรัฐบาล-“บิ๊กอู๋” มอบการบ้าน ขรก. เร่งขับเคลื่อนแผน ขีดเส้น ๓ เดือนต้องเห็นผล
วันศุกร์ที่ 8 ธันวาคม 2560
“บิ๊กอู๋” มอบการบ้าน ขรก. เร่งขับเคลื่อนแผน ขีดเส้น ๓ เดือนต้องเห็นผล
“บิ๊กแรงงาน” กําชับ! ขรก.ทุกหน่วยงาน เร่งขับเคลื่อนแผนการทํางาน ย้ํา! ภายใน ๓ เดือน งานต้องเห็นผลเป็นรูปธรรม เพิ่มขีดความสามารถศูนย์ข้อมูลแรงงานแห่งชาติ ให้เป็น Big Data เชื่อมโยงระบบฐานข้อมูลกับรัฐบาลได้ ลั่น พบข้าราชการทุจริต ผู้บังคับบัญชาเหนือขึ้น
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ครั้งที่ ๒ และ ๓/๒๕๖๐ ว่า พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้หน่วยงานในสังกัดกระทรวงแรงงานจัดทําแผนปฏิบัติการตามนโยบาย ๑๑ + ๔ + ๖ โดยกําหนดเป้าหมายชัดเจน ทํางานเป็นทีม ร่วมกันแก้ไขปัญหาอย่างบูรณาการ เกิดผลสัมฤทธิ์ต่อประชาชน โครงการสําคัญต่างๆ ต้องมีเป้าหมาย ระยะเวลาดําเนินการและผู้รับผิดชอบหลัก เช่น การตั้งศูนย์ฝึกพัฒนาฝีมือแรงงานในนิคมอุตสาหกรรมต่างๆ เพื่อเพิ่มศักยภาพในการปฏิบัติงานให้แก่แรงงานในนิคมอุตสาหกรรม รองรับการพัฒนาระเบียงเศรษฐกิจพิเศษภาคตะวันออก (EEC) พัฒนาคนให้ตรงตามความต้องการของตลาดแรงงาน รวมถึงการส่งเสริมการคุ้มครองแรงงาน ทั้งนี้ ภายใน ๓ เดือน ต้องเห็นผลเป็นรูปธรรม อีกทั้งยังได้กําชับกรณีพบข้าราชการทุจริต ผู้บังคับบัญชาเหนือขึ้นไป ๑ ระดับ ต้องร่วมรับผิดชอบด้วย โดยเน้นย้ําให้ความสําคัญกับ Big Data เพิ่มประสิทธิภาพศูนย์ข้อมูลแรงงานแห่งชาติให้มีข้อมูลทันเหตุการณ์ สามารถเชื่อมโยงข้อมูลกับหน่วยงานทั้งภายในและภายนอกกระทรวง รวมทั้งศูนย์ปฏิบัติการทําเนียบรัฐบาลได้ นอกจากนี้ รมว.แรงงาน ยังให้ความสําคัญกับการให้บริการประชาชน โดยให้ปรับปรุงจุดบริการประชาชนและปรับปรุงกระบวนการให้บริการ เพื่ออํานวยความสะดวกแก่ประชาชนที่มาติดต่อได้อย่างมีประสิทธิภาพมากยิ่งขึ้น
“การประชุมศูนย์ปฏิบัติการกระทรวงแรงงาน (ศปก.รง.) ประจําวัน มีวัตถุประสงค์เพื่อติดตามสถานการณ์ด้านแรงงานอย่างใกล้ชิด เกิดการบูรณาการระหว่างหน่วยงานภายในสังกัดกระทรวงแรงงานและหน่วยงานภายนอก เป็นไปตามนโยบายของท่านนายกรัฐมนตรี เพื่อให้เกิดเอกภาพในการบังคับบัญชา สร้างพลังในการทํางาน มีข้อมูลสําคัญด้านแรงงานอย่างครบถ้วน เพื่อการขับเคลื่อนภารกิจด้านแรงงานให้บรรลุเป้าหมายอย่างมีทิศทางบนฐานข้อมูลที่เชื่อถือได้” นางเพชรรัตน์ฯ กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-นายกรัฐมนตรี ชื่นชมทีมฟุตบอลเยาวชนที่สามารถคว้าแชมป์โลกรายการ Norway Cup 2018 ได้เป็นผลสำเร็จ
วันอังคารที่ 14 สิงหาคม 2561
นายกรัฐมนตรี ชื่นชมทีมฟุตบอลเยาวชนที่สามารถคว้าแชมป์โลกรายการ Norway Cup 2018 ได้เป็นผลสําเร็จ
นายกรัฐมนตรี ชื่นชมทีมฟุตบอลเยาวชนที่สามารถคว้าแชมป์โลกรายการ Norway Cup 2018 ได้เป็นผลสําเร็จ พร้อมกล่าวให้ฝึกฝนอย่างสม่ําเสอและพัฒนาอย่างต่อเนื่อง
วันนี้ (14 สิงหาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นําทีมฟุตบอลโรงเรียนกรุงเทพคริสเตียนวิทยาลัย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เนื่องในโอกาสสามารถคว้าแชมป์ฟุตบอลเยาวชนโลกรายการ Norway Cup 2018 ได้เป็นผลสําเร็จ
โอกาสนี้ รัฐมนตรีว่าการกระทรวงการท่องเที่ยวและกีฬา กล่าวรายงานว่า ด้วยทีมฟุตบอลโรงเรียนกรุงเทพคริสเตียนวิทยาลัยสามารถคว้าแชมป์ฟุตบอลเยาวชนโลกรายการ Norway Cup 2018 ได้ผลสําเร็จ เมื่อวันที่ 4 สิงหาคม 2561 ณ กรุงออสโล ราชอาณาจักรนอร์เวย์ โดยมีผลงานในการแข่งขันดังกล่าว ทั้งหมด 9 นัด ชนะทั้ง 9 นัด ทําประตูได้ทั้งหมด 40 ประตู เสีย 1 ประตู ซึ่งการคว้าแชมป์ในครั้งนี้ ถือเป็นการสร้างชื่อเสียงให้แก่ประเทศไทย และเป็นการจุดประกายความฝันของน้อง ๆ เยาวชนนักฟุตบอล เพื่อพัฒนาตัวเองในการก้าวไปสู่การเป็นนักฟุตบอลอาชีพในอนาคตต่อไป
พร้อมกันนี้ นายกรัฐมนตรีได้กล่าวชื่นชมนักกีฬาโรงเรียนกรุงเทพคริสเตียนวิทยาลัยที่คว้าแชมป์ฟุตบอลเยาวชนโลกรายการ Norway Cup 2018 ได้ผลสําเร็จ พร้อมกล่าวแสดงความยินดีและให้กําลังใจพร้อมให้โอวาท โดยให้ฝึกฝนพร้อมฝึกซ้อมอย่างสม่ําเสอและพัฒนาอย่างต่อเนื่องต่อไป
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไวรัสโควิด-19 สามารถติดต่อได้เฉพาะกลุ่มผู้สูงอายุหรือไม่ ??
วันอาทิตย์ที่ 29 มีนาคม 2563
ไวรัสโควิด-19 สามารถติดต่อได้เฉพาะกลุ่มผู้สูงอายุหรือไม่ ??
จริงหรือเปล่านะ
Q : ไวรัสโควิด-19 สามารถติดต่อได้เฉพาะกลุ่มผู้สูงอายุหรือไม่ ??
A : ไม่ ข้อเท็จจริงคือ ไวรัสโควิด-19 สามารถติดต่อได้ในทุกช่วงวัย แต่พบว่ากลุ่มผู้สูงอายุที่ได้รับเชื้อไวรัสฯ อาจมีอาการรุนแรงถึงขั้นเสียชีวิต
รัฐบาลไทย-ข่าวทำเนียบรัฐบาล-ความคืบหน้ามาตรการเยียวยา 5,000 บาท #เราไม่ทิ้งกัน ณ วันที่ 11 พฤษภาคม 2563 [กระทรวงการคลัง]
วันจันทร์ที่ 11 พฤษภาคม 2563
ความคืบหน้ามาตรการเยียวยา 5,000 บาท #เราไม่ทิ้งกัน ณ วันที่ 11 พฤษภาคม 2563 [กระทรวงการคลัง]
ความคืบหน้ามาตรการเยียวยา 5,000 บาท #เราไม่ทิ้งกัน ณ วันที่ 11 พฤษภาคม 2563
ความคืบหน้ามาตรการเยียวยา 5,000 บาท #เราไม่ทิ้งกัน ณ วันที่ 11 พฤษภาคม 2563
1. มีผู้ผ่านเกณฑ์แล้ว 14.0 ล้านคน คาดว่าจะสามารถจ่ายเงินเยียวยาให้ได้ทั้งหมดภายในสัปดาห์นี้
2. วันอังคารที่ 12 พฤษภาคม 2563 จะมีการโอนเงินให้ผู้ผ่านเกณฑ์อีกประมาณ 1.6 ล้านคน ซึ่งรวมถึงกลุ่มที่ข้อมูลบัญชีไม่ถูกต้องและได้เปลี่ยนแปลงวิธีการรับเงินเป็นช่องทางพร้อมเพย์ที่ผูกกับบัตรประชาชนแล้ว
3. การปิดทบทวนสิทธิเมื่อคืนเวลา 24.00 น. สรุปมีผู้ขอทบทวนสิทธิรวมทั้งสิ้น 6.5 ล้านคน
4. กลุ่มขอข้อมูลเพิ่มเติมมีผู้มาให้ข้อมูลเพิ่มเติมแล้ว 6.1 ล้านคน ยังขาดอีก 4 แสนคน
5. กระทรวงการคลังคาดว่าภายในวันที่ 17 พฤษภาคม 2563 จะสามารถบริหารจัดการข้อมูลผู้ลงทะเบียนทั้งหมดให้แล้วเสร็จได้ในระดับ 98-99% โดยอาจมีกลุ่มที่ตกค้างบ้าง เช่น กลุ่มที่ขอข้อมูลเพิ่มเติมแต่ยังไม่ได้เข้ามาให้ข้อมูลตามข้อ 4. และกลุ่มผู้ขอทบทวนสิทธิที่ผู้พิทักษ์สิทธิลงพื้นที่แล้วแต่ไม่พบตัวเนื่องจากปัจจุบันไม่ได้อยู่ตามที่อยู่ที่ได้แจ้งไว้ตอนขอทบทวนสิทธิ กรณีนี้จะส่งต่อข้อมูลให้ผู้พิทักษ์สิทธิในจังหวัดที่ท่านอยู่ในขณะนี้รับไปเป็นผู้ดูแลต่อไป ซึ่งจะใช้เวลาในการดําเนินการเพิ่มขึ้นบ้าง
ส่วนความคืบหน้าเรื่องมาตรการเยียวยากลุ่มเกษตรกร ขณะนี้กระทรวงการคลังได้ตรวจสอบความซ้ําซ้อนกับฐานข้อมูลการจ่ายเงินเยียวยาตามมาตรการเยียวยา 5,000 บาท และฐานข้อมูลข้าราชการและข้าราชการบํานาญตามที่กระทรวงเกษตรขอความอนุเคราะห์เรียบร้อยแล้ว และได้ส่งข้อมูลให้กระทรวงเกษตรเร่งดําเนินการในส่วนที่เกี่ยวข้อง เพื่อให้การจ่ายเงินเยียวยาเกษตรกรเป็นไปตามกําหนดต่อไป
ที่มา : นายลวรณ แสงสนิท ผู้อํานวยการสํานักงานเศรษฐกิจการคลัง และโฆษกกระทรวงการคลัง
รัฐบาลไทย-ข่าวทำเนียบรัฐบาล-สวมหน้ากากป้องกันการติดเชื้อโควิด-19 ได้อย่างไร
วันศุกร์ที่ 17 กรกฎาคม 2563
สวมหน้ากากป้องกันการติดเชื้อโควิด-19 ได้อย่างไร
ถ้าทุกคนสวมหน้ากาก ช่วยลดการแพร่เชื้อ
ผู้มีเชื้อโควิด-19 (ไม่สวมหน้ากาก) มีโอกาสแพร่เชื้อ 70% ใส่ผู้ไม่มีเชื้อโควิด-19 (สวมหน้ากาก)
​ผู้มีเชื้อโควิด-19 (สวมหน้ากาก) มีโอกาสแพร่เชื้อ 5% ใส่ผู้ไม่มีเชื้อโควิด-19 (ไม่สวมหน้ากาก)
​ผู้มีเชื้อโควิด-19 (สวมหน้ากาก) มีโอกาสแพร่เชื้อ 70% ใส่ผู้ไม่มีเชื้อโควิด-19 (สวมหน้ากาก)